**Általános Szerződési Feltételek**

**(Tartalomjegyzék**)

**1.****A Szolgáltató adatai**

Kúria Zártkörűen Működő Részvénytársaság
Rövidített név: Kúria Zrt.
Cégjegyzékszám: 18 10 100734
Adószám: 10426656-2-18
EU adószám: HU10426656
Cím: 9737 Bük, Nagy Pál u. 7.

email: info@bukfalva.hu

telefon: +36 20 511 8263

weboldal: https://bukfalva.eu/

**2.****Általános szabályok**2.1. Jelen „Általános Szerződési Feltételek” szabályozzák a Szolgáltató szálláshelyeinek, és azok szolgáltatásainak igénybevételét.
2.2. Speciális, egyedi feltételek nem képezik részét a közölt Általános Szerződési Feltételeknek, de nem zárják ki a külön megállapodások megkötését utazásközvetítőkkel, szervezőkkel, esetenként más és más, az üzlet típusának megfelelő kondíciókkal. A jelen Általános Szerződési Feltételek és egyedi megállapodások esetleges ellentmondása esetén az egyedi megállapodás rendelkezései élveznek elsőbbséget, azonban a jelen Általános Szerződési Feltételek egyéb rendelkezései továbbra is alkalmazandóak a felek jogviszonyára.

2.3 Amennyiben jelen Általános Szerződési Feltételek bármely rendelkezése egy adott jogviszonyra azért nem alkalmazható, mert az adott vendég fogyasztónak minősül, és az Általános Szerződési Feltételek vonatkozó rendelkezése nem alkalmazható a Szolgáltató mint vállalkozás és a fogyasztó közötti szerződésre, a jelen Általános Szerződési Feltételek vonatkozó rendelkezését az adott felek jogviszonyában nem írottnak kell tekinteni, és az Általános Szerződési Feltételek egyéb rendelkezései továbbra is alkalmazandóak a felek jogviszonyára.

2.4 A 45/2014. (II. 26.) Korm. rendelet 29. § (1) bekezdés l) pontja alapján a fogyasztónak minősülő vendéget sem illeti meg a rendelet 20. §-a szerinti elállási jog, mivel a Szolgáltató által nyújtott szállásnyújtásra irányuló szerződésben a Felek teljesítési határnapot illetve határidőt kötnek ki.

**3.****Szerződő fél**
3.1. A Szolgáltató által nyújtott szolgáltatásokat a Vendég veszi igénybe.
3.2. Amennyiben a szolgáltatásokra vonatkozó megrendelést a Vendég közvetlenül adja le a Szolgáltatónak, úgy a Vendég a Szerződő fél. A Szolgáltató és a Vendég együttesen - a feltételek teljesülése esetén - szerződéses felekké válnak (továbbiakban Felek).
3.3. Amennyiben a szolgáltatásokra vonatkozó megrendelést a Vendég megbízásából egy harmadik személy (továbbiakban Közvetítő) adja le a Szolgáltatónak, az együttműködés feltételeit a Szolgáltató és a Közvetítő között megkötött szerződés szabályozza. Ebben az esetben a Szolgáltató nem köteles vizsgálni, hogy a harmadik személy jogszerűen képviseli-e a Vendéget.

**4.****A Szerződés létrejötte, a foglalás módja, módosítása, értesítési kötelezettség**
4.1. A Vendég szóban, vagy írásban megküldött ajánlatkérésére a Szolgáltató ajánlatot küld.  Amennyiben az ajánlat elküldésétől számított 72 órán belül nem érkezik konkrét rendelés, úgy a Szolgáltató ajánlati kötöttsége megszűnik. Amennyiben aznap érkezik a Vendég, amelyik napon az ajánlatot kérte, ez az időszak 3 órára csökken.
4.2. A Szerződés a Vendég írásban, vagy szóban leadott foglalásának a Szolgáltató általi írásban megküldött visszaigazolásával jön létre, és így írásban megkötött Szerződésnek minősül. A Szerződés elektronikus visszaigazolása alapján a Szerződés a 141/2011. (VII. 21.) Korm. rendelet 2. § (1) 11. pontja, a 45/2014. (II. 26.) Korm. rendelet 4. § 9. pontja, és a 472/2017. (XII. 28.) Korm. rendelet 2. § 5. pontja értelmében tartós adathordozón jön létre, és azon kerül átadásra a Vendégnek. Ha a szerződés megkötésére a felek együttes fizikai jelenlétében kerül sor, a fogyasztónak minősülő Vendég a 472/2017. (XII. 28.) Korm. rendelet 3. § (2) bekezdése értelmében jogosult a szerződés nyomtatott példányára.
Szóban leadott foglalás, megállapodás, módosítás, vagy annak a Szolgáltató általi szóbeli visszaigazolása nem szerződés értékű.
4.3. A szállás-szolgáltatás igénybevételéről szóló Szerződés meghatározott időtartamra szól.
4.3.1. Ha a Vendég a meghatározott időtartam lejárta előtt véglegesen elhagyja a szobát, a Szolgáltató jogosult a Szerződésben kikötött százalékban a szolgáltatás ellenértékére, melyek az alábbiak:

Magyarországi szállások esetében: 100%

A lejárati idő előtt megüresedett szobát a Szolgáltató jogosult újra értékesíteni.
4.3.2. A szállás-szolgáltatás igénybevételének Vendég által kezdeményezett meghosszabbításához a Szolgáltató előzetes hozzájárulása szükséges. Ebben az esetben a Szolgáltató kikötheti a már teljesített szolgáltatás díjának megtérítését.
4.4. A Szerződés módosításához és/vagy kiegészítéséhez mindkét Fél által jóváhagyott írásbeli megállapodás szükséges, azzal, hogy e tekintetben a felek az emailváltás útján történő megállapodást is írásbelinek tekintik.

4.5 A fogyasztónak minősülő Vendég kötelezettségeinek szerződés szerinti legrövidebb időtartama az egyedi megrendelés visszaigazolása szerinti teljesítési idő végéhez igazodik.

4.6 A Szolgáltató helyi képviselőjének, illetve kapcsolattartójának nevét és elérhetőségét a Szolgáltató a visszaigazolásban közli a Vendéggel.

**5.****Lemondási feltételek**5.1. Amennyiben a Szolgáltató ajánlatában más feltételt nem határozott meg, a szállás-szolgáltatás bánatpénzmentes lemondására az alábbiak szerint van lehetőség:

vissza nem térítendő foglalás esetén nincs visszafizetés, azaz a bánatpénz mértéke 100%.

50% előleg fizetése esetében, legkésőbb 10 nappal az érkezés előtt mondhatja le bánatpénz mentesen.

Az érkezés előtt 10 napon belül történő lemondás esetén a bánatpénz mértéke a szállás díjának 100%-a.

**6.****Árak**
6.1. Az aktuális apartman árak az apartmanok weboldalán kerülnek kifüggesztésre. Dinamikus árakat alkalmazunk, ezért az áraink foglaltság függvényében változnak.
6.2. A Szolgáltató a meghirdetett árait előzetes bejelentés nélkül szabadon változtathatja, ez azonban a már visszaigazolt foglalás díját nem érinti.
6.3. Az árak közlésekor a Szolgáltató feltünteti, hogy az általa megadott ár tartalmazza e a hatályos magyar jogszabályi előírásokban meghatározott mértékű adókat (ÁFA, IFA) vagy sem. Ha a Vendég fogyasztónak minősül, akkor a Szolgáltató a szerződés megkötése előtt tájékoztatja a szerződés szerinti szolgáltatásért járó ellenszolgáltatás adóval megnövelt teljes összegéről, valamint az ezen felül felmerülő valamennyi költségről (így különösen a fuvardíjról vagy a postaköltségről), vagy ha e költségeket nem lehet ésszerűen előre kiszámítani, annak a ténynek a feltüntetéséről, hogy további költségek merülhetnek fel.

6.4. Aktuális kedvezmények, akciók, egyéb ajánlatok a [www.bukfalva.eu](http://www.bukfalva.eu) weboldalon kerülnek meghirdetésre.
6.5 A gyermekekre vonatkozó kedvezmények konkrét árai az adott ajánlat oldalán érhetőek el.

 A Szolgáltató speciális kondíciókhoz kötött termékeinek foglalása esetén, rendezvények foglalása esetén, illetve több mint 5 szoba (csoportos) foglalása esetén a fentiektől eltérő, egyedi Szerződésben rögzített feltételeket, illetve felárat állapíthat meg.

**7.****Fizetés módja, garancia**7. Fizetés módja, garancia
7.1. A Szolgáltató a Szerződő fél részére nyújtott szolgáltatásainak ellenértékére legkésőbb az igénybevételt követően, az apartmanból történő távozást megelőzően tart igényt, de egyedi megállapodás keretében adhat lehetőséget utólagos fizetésre is.
7.2. A Szolgáltató a szolgáltatás Szerződés szerinti igénybevételének, és az ellenérték kiegyenlítésének garantálására
a) kérhet hitelkártya garanciát, amelynek során a megrendelt és visszaigazolt szolgáltatás ellenértéke a hitelkártyán zárolásra kerül,
b) kérheti előleg megfizetését a részvételi díj egy részére vagy annak teljes összegére
7.3. A Szerződő fél számláját az alábbi valutákban egyenlítheti ki:

**Magyarország**: A számla a magyarországi adószabályoknak megfelelően forintban kerül kiállításra. A szolgáltatások ára Euróban a vendég érkezésének napján a Szolgáltató által rögzített napi árfolyamon kerülhet átszámításra.
Készpénzes fizetés lehetséges valutái: HUF

7.4. Bármely fizetési mód alkalmazásával kapcsolatos költség a Szerződő felet terheli.

7.5. A Szolgáltató a számlát elektronikusan állítja ki, a számla a Vendég által a regisztrációs lapon megadott e-mail címre kerül megküldésre.

**8.****A szolgáltatás igénybevételének módja és feltételei**
8.1.A Vendég a szobát a Szolgáltató által megjelölt időpontban foglalhatja el az érkezés napján (Check in) illetve a közzétett időpontig köteles elhagyni az utazás napján (Check out).
8.2. Ha a Vendég a szobát az érkezés napján reggel 6 óra előtt kívánja elfoglalni, úgy extra költség felszámításra kerül.

**9.****Háziállatok**9.1. A Szolgáltató speciálisan meghatározott szálláshelyeire háziállat bevihető, a szobában a Vendég felügyeletével tartható. A közös helyiségeket a szobák megközelítésére használhatják, egyéb helyiségek (konyha, stb.) azonban a háziállattal nem látogathatók. Egyes apartmanjaink a fentiektől eltérően, egyáltalán nem fogadnak háziállatokat.
9.2. A Vendég teljes körűen felelős a háziállat által okozott károkért.
9.3. Minősített segítőkutyák megengedettek.

9.4. Egyes apartmanjainkban a háziállatokért külön díj kerül felszámításra.

9.5 Ha a háziállat agresszíven, fenyegetően viselkedik, illetve ha a Vendég nem tudja megfelelően kontrollálni a háziállatot, akkor a Szolgáltató a háziállat Szálláshelyről történő azonnali eltávolítására kötelezheti a Vendéget, aminek a Vendég köteles eleget tenni, és ennek elmaradása esetén a Szolgáltató jogosult a szerződést azonnali hatállyal felmondani és a Vendég által fizetendő teljes összegből a Szolgáltató szolgáltatásával még nem fedezett összeget bánatpénzként megtartani, valamint érvényesíteni ezt meghaladó esetleges kárát.

 **10.****A szerződés teljesítésének visszautasítása, a szolgáltatási kötelezettség megszűnése**
10.1. A Szolgáltató jogosult a szállás-szolgáltatásra vonatkozó Szerződést bármikor azonnali hatállyal felmondani, így a foglalást törölni és/vagy a szolgáltatások nyújtását megtagadni, ha:

a) a vendég a Szolgáltatóval, valamely Szállodájával, a Szolgáltató munkavállalóival, vendégével, vagy más a Szolgáltató érdekkörben eljáró harmadik személlyel szemben visszaélő, helytelen, sértő vagy ellenséges magatartást tanúsít, vagy egyéb körülmények ellehetetlenítik a vendéggel való további együttműködést,
b) a Vendég nem rendeltetésszerűen használja a rendelkezésre bocsátott szobát, illetve a létesítményt
c) a Vendég a szálláshely biztonsági előírásait, házirendjét nem tartja be, annak alkalmazottaival kifogásolhatóan, durván viselkedik, alkohol, vagy drogok befolyása alatt állva a társadalmi normákat sértő módon viselkedik, fenyegető, sértő, vagy más elfogadhatatlan viselkedést tanúsít
d) a Vendég fertőző betegségben szenved, vagy nem tartja be a járványhelyzetben a jogszabályok, vagy a Szolgáltató által bevezetett védelmi intézkedéseket
e) a Szerződő fél nem teljesíti a Szerződésben meghatározott előlegfizetési kötelezettségét a meghatározott időpontig.

10.2. Amennyiben a felek közötti Szerződés „vis maior” okokból nem teljesül és valamelyik fél emiatt felmondást közöl, a szerződés megszűnik.

**11.****A vendég betegsége, halála**
11.1. Rendkívüli esemény (vendég betegsége, halála) esetén Szolgáltató egyedileg bírálja el az esetet.

**12.****A Szerződő fél jogai**
12.1. A Szerződés értelmében a Vendég jogosult a megrendelt szoba, valamint a szálláshely azon létesítményeinek rendeltetésszerű használatára, melyek beletartoznak a szokásos szolgáltatási körbe, és nem esnek speciális feltételek hatálya alá.
12.2. A Vendég a Szolgáltató által nyújtott szolgáltatások teljesítésével kapcsolatban panasszal élhet a szálláshelyen való tartózkodás időtartama alatt. A Szolgáltató ezen időszakban hozzá írásban igazoltan eljuttatott (vagy általa jegyzőkönyvbe felvett) panasz kezelésére vállal kötelezettséget.

12.3 A Szolgáltató a fogyasztónak minősülő vendégek panaszait a panaszkönyvbe történő bejegyzés, valamint postai levél formájában fogadja. A Szolgáltató nem fogad panaszokat sem telefonon, sem elektronikus levélben. A panaszkezeléssel kapcsolatos személyes adtakezelést a Szolgáltató a vonatkozó jogszabályokban, így különösen a fogyasztóvédelemről szóló 1997. évi LV. törvényben foglaltak szerint, a jogszabályokban foglalt kötelezettségei teljesítése érdekében végzi.

**13.****A Szerződő fél kötelezettségei**
13.1. A Szerződő fél köteles a Szerződésben megrendelt szolgáltatások ellenértékét a Szerződésben meghatározott időpontig és módon kiegyenlíteni.
13.2. A Vendég gondoskodik arról, hogy a felelőssége alá tartozó 18 év alatti gyermek csak felnőtt felügyelete mellett tartózkodjon a Szolgáltató apartmanjában.
13.3. A Vendég saját ételt-italt behozhat az apartman egységeibe.

**14.****A Vendég illetve Szerződő fél kártérítési felelőssége**14.1 A Szolgáltatóval Szerződő fél és Vendég egyetemlegesen felelős mindazon károkért és hátrányokért, melyeket a Szolgáltató vagy harmadik személy a Szerződő fél, a Vendég, vagy kísérője, vagy az ő felelőssége alá tartozó más személyek hibájából elszenved. E felelősség akkor is fennáll, amennyiben a károsultnak jogában áll kárának megtérítését közvetlenül a Szolgáltatótól igényelni.

14.2 A szálláshelyben, illetve a Szolgáltató ingóságaiban keletkező olyan károkat, amelyekért a Vendég felelős, a Vendég a Szolgáltató oldalán felmerült tényleges teljes helyreállítási értéken köteles megtéríteni, beleértve a helyreállítással kapcsolatos anyag-, munka- és egyéb költségeket – így a Szolgáltató munkavállalóinak a helyreállítással kapcsolatban eltöltött időre kifizetett munkabért és járulékait – is, és nem jogosult levonni a kártérítésből a helyreállítással kapcsolatban a Szolgáltató javára esetleg keletkező értéknövekedést.

14.3 A szálláshely rendeltetésszerű használattal együtt járó mértéket meghaladó beszennyezése esetén a Szerződő fél és a Vendég köteles megfizetni a Szálláshely honlapján feltüntetett mindenkori extra takarítási díjat, azzal, hogy a Szálláshely jogosult a takarítási díjat meghaladó kárainak megtérítését is követelni.

**15.****A Szolgáltató jogai**
**Magyarországon**: Amennyiben a Vendég az igénybe vett, vagy a Szerződésben megrendelt, de igénybe nem vett bánatpénzköteles szolgáltatások díjának megfizetésére vonatkozó kötelezettségének nem tesz eleget, a Szolgáltatót követelései biztosítására zálogjog illeti meg a Vendég szálláshelyre bevitt ingóságain.

**16.****A Szolgáltató kötelezettsége**
A Szolgáltató köteles:
a) a szerződés alapján megrendelt szállás és egyéb szolgáltatást az érvényes előírások, szolgáltatás sztenderdek szerint teljesíteni
b) a vendég írásos panaszát kivizsgálni, és a probléma kezeléséhez szükséges lépéseket megtenni, melyet köteles írásban is rögzíteni.

**17.****A Szolgáltató kártérítési felelőssége**
17.1. A Szolgáltató felelősséget vállal minden olyan, a Vendéget ért kárért, mely a létesítményein belül, a Szolgáltató, vagy annak alkalmazottai hibájából következett be.
17.1.1. A Szolgáltató felelőssége nem terjed ki azokra a káreseményekre, amelyek a Szolgáltató alkalmazottainak és vendégeinek körén kívül eső elháríthatatlan ok miatt következtek be, vagy azokat a Vendég maga okozta, sem azokra a károkra, amelyek abból erednek, hogy a Vendég vagy a károsult egyéb személy a házirendet vagy eseti figyelmeztetéseket (pl. felmosás után a csúszós padlóra figyelmeztető tábla) figyelmen kívül hagyta/megsértette, illetve, amelyek abból erednek, hogy a károsult a szálláshelyet vagy bármely ingóságot nem rendeltetésszerűen használta, illetve nem az adott helyzetben általában elvárható magatartást tanúsította.
17.1.2. A Szolgáltató kijelölhet olyan helyeket az apartmanban/apartmanházban, ahová a Vendég nem léphet be. Az ilyen helyeken történt esetleges kárért, sérülésért a Szolgáltató felelősséget nem vállal.
17.1.3. A Vendégnek az őt ért kárt azonnal jelentenie kell a szállodában, és minden szükséges adatot a szálloda rendelkezésére kell bocsátania, amely a káreset körülményeinek tisztázásához, esetleg a rendőrségi jegyzőkönyv felvételéhez/rendőrségi eljáráshoz szükséges.

17.2 A Szolgáltató a szolgáltatás lehetetlenüléséért fennálló felelősségét a Vendég által megfizetett összegek visszafizetésére korlátozza.

17.3 A Szolgáltató a fogyasztónak nem minősülő Vendéggel szemben bármely jogcímen fennálló kártérítési felelősségét – kivéve az életet, testi épséget vagy egészséget megkárosító károkozásért való felelősséget - a Vendég által megfizetett összegre korlátozza.

17.4. Egyebekben a vonatkozó magyar jogszabályok az irányadóak.

**18.****Titoktartás**
A Szolgáltató az Adatkezelési Szabályzatában meghatározottak szerint jár el.

**19.****Vis maior**
Ha olyan elháríthatatlan ok, vagy körülmény miatt, amelyért egyik fél sem felelős (például; háború, tűz, árvíz, időjárásbeli viszontagság, áramhiány, járvány, sztrájk bekövetkezése), (vis maior) a Szerződés teljesítése lehetetlenné válik, a szerződés a Ptk. 6:179. §-ával ellentétben nem automatikusan szűnik meg, hanem a teljesítésben akadályozottfél mentesül a Szerződésből eredő kötelességének teljesítése alól, amíg ezen ok vagy körülmény fennáll. A felek egyetértenek abban, hogy minden tőlük telhetőt megtesznek, hogy ezen okok és körülmények bekövetkeztének lehetőségét a lehető legalacsonyabb szintre szorítsák, és az ezáltal okozott kárt vagy késedelmet a lehető leghamarabb helyrehozzák. Mindazonáltal az ilyen lehetetlenülés esetén a felek bármelyike jogosult egyoldalú, legalább elektronikus levélbe foglalt nyilatkozattal elállni a Szerződéstől, és a felek kötelesek elszámolni egymással.

**20.****A felek jogviszonyában alkalmazandó jog, eljáró bíróság, békéltető testület**
20.1 A Szolgáltató és a Szerződő fél közötti jogviszonyra Magyarország) jogszabályai az irányadóak, a nemzetközi magánjog szabályainak kizárásával. A szolgáltatási szerződésből eredő bármely jogvita lefolytatására a szolgáltatás helye szerint hatáskörrel rendelkező bíróság kizárólagosan illetékes.

20.2 Fogyasztói jogvita esetén a fogyasztó jogosult a lakóhelye vagy tartózkodási helye szerint illetékes békéltető testületekhez fordulni. A békéltető testületek listája és internetes elérhetősége: <https://bekeltetes.hu/udvozlo>

A Szolgáltató székhelye alapján illetékes békéltető testület:

Győr-Moson-Sopron Vármegyei Kereskedelmi és Iparkamara által működtetett Békéltető Testület

Cím: 9021 Győr, Szent István út 10/A

Telefon: +36 96 520 217

E-mail: bekelteto.testulet@gymsmkik.hu

Internetes elérhetőség: https://bekeltetesgyor.hu/hu/